Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: törvénnyel módosított 1994. évi XXIII. törvény (a továbbiakban: Törvény) 5. §-ának (1) bekezdésével létrehozott
Paragraph Index: 8

törvénnyel módosított 1994. évi XXIII. törvény (a továbbiakban: Törvény) 5. §-ának (1) bekezdésével létrehozott II. sz. Bizottság (a továbbiakban: Bizottság) 1997. évi január 29. napján megtartott zárt ülésén meghozta a következő határozatot: A Bizottság megállapítja, hogy dr. Keresztes Sándor országgyűlési képviselő a Törvény 1. §-a b) pontjának első fordulatában megjelölt tevékenységet végzett. I. rész SZEMÉLYI RÉSZ 1998/39. szám A Bizottság a Törvény 18. §-ának (1) bekezdése alapján felszólítja dr. Keresztes Sándort, hogy a határozat közlésétől számított 30 napon belül országgyűlési képviselői tisztségéről mondjon le, mert ellenkező esetben a Bizottság a Magyar Távirati Iroda útján közzéteszi. A Bizottság döntésével szemben a közléstől számított 15 napon belül a Fővárosi Bíróságnál lehet keresettel élni, mely kereset benyújtása a döntés nyilvánosságra hozatalára halasztó hatályú. Indokolás A Bizottság a lefolytatott eljárás alapján az alábbi tényállást állapította meg: dr. Keresztes Sándor országgyűlési képviselő. Dr. Keresztes Sándort a Belügyminisztérium II/5-a alosztálya — 1956. évi októberi eseményekben való részvétele miatt — terhelő adatok alapján a Budapesti Országos Börtönben 1957. szeptember 30. napján beszervezte. A beszervezéskor dr. Keresztes Sándor saját kezűleg írt nyilatkozatában vállalta, hogy az ellenforradalom idején elkövetett hibái jóvátétele érdekében a politikai rendőrséggel titkosan együttműködik, és az együttműködés során minden esetben jelentést tesz a tudomására jutott népköztársaság ellenes cselekményekről. Dr. Keresztes Sándor „Magyar Károly” fedőnevet kapta. Beszervezését követően dr. Keresztes Sándor 1957. október 11. napján saját kézzel írt jelentést tett a BM II/5-a alosztály részére az egyetemi évek utáni tevékenységéről és személyes kapcsolatairól, Magyar Károly fedőnéven. Dr. Keresztes Sándor 1958. március 5. napján lelkiismereti konfliktusai miatt kérte a BM II/5-a alosztálytól a kapcsolat megszüntetését, mely kérelmére a hálózatból

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes